b'\n_START_ARTICLE_\nGrigorij \xc5\xa0alvovi\xc4\x8d \xc4\x8charti\xc5\xa1vili\n_START_SECTION_\n\xc5\xbdivljenje in delo\n_START_PARAGRAPH_\n\xc4\x8charti\xc5\xa1vili od leta 1958 \xc5\xbeivi v Moskvi. Uspe\xc5\xa1no je zaklju\xc4\x8dil \xc5\xa1tudij zgodovine in filologije na Oddelku za afri\xc5\xa1ke in azijske \xc5\xa1tudije Moskovske dr\xc5\xbeavne univerze (MGU) in prejel naziv diplomiranega japonologa. Ukvarjal se je s prevajanjem iz japon\xc5\xa1\xc4\x8dine in angle\xc5\xa1\xc4\x8dine. V njegovem prevodu so v ru\xc5\xa1\xc4\x8dini izdana dela japonskih avtorjev kot so: Jukio Misima, Kendzi Marujama, Jasusi Inoue._NEWLINE_Trenutno opravlja delo namestnika odgovornega urednika revije Tuja literatura, glavnega urednika Antologije japonske knji\xc5\xbeevnosti v 20-ih delih in predseduje upravi mega projekta z imenom Pu\xc5\xa1kinska knji\xc5\xbenica._NEWLINE_Za \xc4\x8charti\xc5\xa1vilija se je tudi v sredstvih obve\xc5\xa1\xc4\x8danja uveljavil psevdonim Boris Akunin (\xd0\x91\xd0\xbe\xd1\x80\xd0\xb8\xcc\x81\xd1\x81 \xd0\x90\xd0\xba\xd1\x83\xcc\x81\xd0\xbd\xd0\xb8\xd0\xbd), pod katerim objavlja umetni\xc5\xa1ko prozo od leta 1998. V japon\xc5\xa1\xc4\x8dini akunin (\xe6\x82\xaa\xe4\xba\xba) ozna\xc4\x8duje zlobnega \xc4\x8dloveka. Za psevdonim se je po njegovih besedah odlo\xc4\x8dil iz strahu, da njegova knji\xc5\xbeevnost ne bo uspela, s \xc4\x8dimer bi lahko \xc5\xa1kodoval svojemu slovesu uglednega japonologa in tako prizadel svojo mamo._NEWLINE_\xc4\x8charti\xc5\xa1vili je objavil nekaj del pod psevdonimoma Anatolij Brusnikin (\xd0\x90\xd0\xbd\xd0\xb0\xd1\x82\xd0\xbe\xd0\xbb\xd0\xb8\xd0\xb9 \xd0\x91\xd1\x80\xd1\x83\xd1\x81\xd0\xbd\xd0\xb8\xd0\xba\xd0\xb8\xd0\xbd) in pod \xc5\xbeenskim psevdonimom Ana Borisova (\xd0\x90\xd0\xbd\xd0\xbd\xd0\xb0 \xd0\x91\xd0\xbe\xd1\x80\xd0\xb8\xd1\x81\xd0\xbe\xd0\xb2\xd0\xb0) . Pri nekaterih delih je uporabil svoje pravo ime in kot soavtorja navedel Borisa Akunina. V teh delih se prepletata stvarna in domi\xc5\xa1ljijska literatura._NEWLINE_Njegova dela so \xc5\xbee prevedli v angle\xc5\xa1\xc4\x8dino in franco\xc5\xa1\xc4\x8dino, v sloven\xc5\xa1\xc4\x8dino pa je preveden prvi od romanov iz cikla Dogodiv\xc5\xa1\xc4\x8din Erasta Fandorina - Azazel.\n_START_SECTION_\nPoliti\xc4\x8dna opredelitve\n_START_PARAGRAPH_\n._NEWLINE_\xc4\x8charti\xc5\xa1vili je znan po ostri kritiki putinske ruske oblasti. Javno se je politi\xc4\x8dno opredelil zlasti ob predesedni\xc5\xa1kih volitvah leta 2012. Kot eden izmed vodilnih javnih osebnosti je nastopil na moskovskih protestih 2011-2012  .'